KYK: Super-aanhangers kry TATOES om hul liefde vir Van Coke te wys
JY LEES NOU KYK: Super-aanhangers kry TATOES om hul liefde vir Van Coke te wys
Francois van Coke het dit al dikwels teëgekom dat sy aanhangers tatoeëermerke het wat deur sy musiek en lirieke geïnspireer is.
“Altyd ’n weird gevoel,” het hy verlede week by ’n Instagram-foto van ’n aanhanger se tatoe geskryf. Die tatoe is ’n prentjie van Francois, maar sy oë is deur televisieskerms vervang.
“Ons oë is vervang deur skerms en ons siele met prentjies van die see,” het Francois die lirieke van die rockgroep Fokofpolisiekar se liedjie “Lugsteuring” aangehaal.
Dié tatoe is deur Monique Niewoudt op Elizabeth Anne Smith aangebring, het Francois op Instagram gesê.
Altyd 'n weird gevoel. #fantattoos #fanart Ons oë is vervang met skerms en ons siele met prentjies van die see. #fokoflyrics #hunterkennedy Tattoo deur Monique Nieuwoudt op Elizabeth Anne Smith
A photo posted by Francois van Coke (@francoisvancoke) on Sep 28, 2016 at 10:49pm PDT
Een van Francois se ander liedjies, Staan Terug vir Niemand Nie, is ook op ’n aanhanger se rug verewig.
Staan terug vir niemand nie. Behoort aan niemand nie #fantattoos A photo posted by Francois van Coke (@francoisvancoke) on Aug 15, 2016 at 11:41pm PDT
En op dié aanhanger se arm.
Fan tattoos #behoortaanniemandnie
A photo posted by Francois van Coke (@francoisvancoke) on Feb 25, 2016 at 10:11pm PST
En net so is die lirieke van die Van Coke Kartel-treffer Tot die Son Uitkom op iemand se arm verewig.
Kom ons wag tot die son uitkom #fantattoos A photo posted by Francois van Coke (@francoisvancoke) on Aug 4, 2016 at 1:51am PDT
Ook op die fotograaf Jurie Neethling se arm. “In my eie handskrif nogal,” het Francois by ’n foto van die tatoe geskryf.
Ek voel baie bevoorreg dat my lirieke uit #totdiesonuitkom op @dievetman se arm getattoo is!
A photo posted by Francois van Coke (@francoisvancoke) on Jul 22, 2016 at 12:09am PDT
“My een arm is net vol band tattoos en hou verband met bands,” sê Jurie. “Ek het besluit ek kort dalk ook ’n bietjie Afrikaanse woorde.”
Jurie neem dikwels musiekgroepe se optredes af en ken Francois goed.
Hy het die tatoe sowat twee maande gelede gekry toe hy saam met ’n vriend by ’n tatoewinkel was. “Ek het toe vir Francois ge-WhatsApp en gevra om vir my die lirieke neer te skryf.”
En sommer net so is die woorde “As dit klank is waarna jy soek dink ek jy’s op die regte plek” op sy regtervoorarm aangebring.
Jurie het ook ’n tatoe van ’n kreef met die woorde “Eet kreef”, soortgelyk aan die omslag van Johannes Kerkorrel se eerste ateljee-album op die agterkant van sy bobeen laat aanbring.
’n Foto van Francois wat besig is met ’n optrede is ook al in ink aangebring. “Pierre Visser het my op hom ge-tattoo. Sjo bro, dit is ’n moerse kompliment,” het Francois by ’n foto van die tatoe geskryf.
Pierre Visser het my op hom getattoo. Sjoe bro, dit is 'm moerse kompliment. A photo posted by Francois van Coke (@francoisvancoke) on Jul 20, 2015 at 10:33pm PDT
Liesl Beautain se tatoe is deur die tekeninge in Francois se solo-album geïnspireer.
Eerste tattoo wat ek sien uit my solo album se album art. Dit is op Liesl Beautain se lyf. Well done! #waardaarnwilis Design deur @merwemarchand
A photo posted by Francois van Coke (@francoisvancoke) on Jun 4, 2015 at 12:56am PDT
Aanhangers van die rockgroep Fokofpolisiekar verewig ook soms die lirieke van hul gunstelingliedjies op hul lyf.
Divan Hanekom het die FOKOF spirit #spiritoffokof #fantattoos #tinytown A photo posted by Fokofpolisiekar (@fokofpolisiekar) on Aug 7, 2016 at 10:46pm PDT
Dedicated fans in @innibos // 'soet slaap sonder sonde' #tattoo
A photo posted by Fokofpolisiekar (@fokofpolisiekar) on Jul 2, 2016 at 1:00am PDT
Maar dis nie net Francois van Coke en Fokofpolisiekar wie se aanhangers so sterk voel oor hul kuns nie. Een van die sanger en televisie-aanbieder Bouwer Bosch se gedigte is ook al deur ’n aanhanger permanent gemaak.
Wanneer iemand 'n tattoo van jou lirieke kry. Hierdie is 'n uittreksel uit my gedig oor #God #Humbled @stevington_ jou champion! A photo posted by Bouwer Bosch (@bouwerbosch) on Oct 28, 2015 at 2:01am PDT